CELEX: C2005/057/05
Language: fi
Date: 2005-03-05 00:00:00
Title: Yhteisöjen tuomioistuimen tuomio, (ensimmäinen jaosto) 13 päivänä tammikuuta 2005, asiassa C-174/02 (Hoge Raad der Nederlandenin esittämä ennakkoratkaisupyyntö): Streekgewest Westelijk Noord-Brabant vastaan Staatssecretaris van Financiën (Valtiontuki — EY:n perustamissopimuksen 93 artiklan 3 kohta (josta on tullut EY 88 artiklan 3 kohta) — Tukihanke — Kielto toteuttaa suunniteltuja toimenpiteitä ennen komission lopullista päätöstä — Kiellon ulottuvuus tuen muodostuessa verovapautuksesta — Niiden henkilöiden määrittäminen, jotka voivat vedota mahdolliseen rikkomiseen)

5.3.2005   
            
            
               FI
            
            
               Euroopan unionin virallinen lehti
            
            
               C 57/3
            
         
      YHTEISÖJEN TUOMIOISTUIMEN TUOMIO,
   (ensimmäinen jaosto)
   13 päivänä tammikuuta 2005,
   asiassa C-174/02 (Hoge Raad der Nederlandenin esittämä ennakkoratkaisupyyntö): Streekgewest Westelijk Noord-Brabant vastaan Staatssecretaris van Financiën (1)
   
   (Valtiontuki - EY:n perustamissopimuksen 93 artiklan 3 kohta (josta on tullut EY 88 artiklan 3 kohta) - Tukihanke - Kielto toteuttaa suunniteltuja toimenpiteitä ennen komission lopullista päätöstä - Kiellon ulottuvuus tuen muodostuessa verovapautuksesta - Niiden henkilöiden määrittäminen, jotka voivat vedota mahdolliseen rikkomiseen)
   (2005/C 57/05)
   Oikeudenkäyntikieli: hollanti
   Asiassa C-174/02, jossa on kyse EY 234 artiklaan perustuvasta ennakkoratkaisupyynnöstä, jonka Hoge Raad der Nederlanden (Alankomaat) on esittänyt 8.3.2002 tekemällään päätöksellä, joka on saapunut yhteisöjen tuomioistuimeen 13.5.2002, saadakseen ennakkoratkaisun asiassa Streekgewest Westelijk Noord-Brabant vastaan Staatssecretaris van Financiën, yhteisöjen tuomioistuin (ensimmäinen jaosto), toimien kokoonpanossa: jaoston puheenjohtaja P. Jann sekä tuomarit A. Rosas, K. Lenaerts, S. von Bahr ja K. Schiemann (esittelevä tuomari), julkisasiamies: L. A. Geelhoed, kirjaaja: johtava hallintovirkamies M.-F. Contet, on antanut 13.1.2005 tuomion, jonka tuomiolauselma on seuraava:
   
               1)
            
            
               EY:n perustamissopimuksen 93 artiklan 3 kohdan viimeistä virkettä (josta on tullut EY 88 artiklan 3 kohdan viimeinen virke) on tulkittava siten, että siihen voi vedota sellainen yksityinen, joka on verovelvollinen verosta, joka on erottamaton osa tukitoimenpidettä ja joka on kannettu vastoin mainitussa määräyksessä olevaa täytäntöönpanokieltoa, riippumatta siitä, onko kilpailun vääristymisellä tukitoimenpiteen vuoksi ollut vaikutusta kyseiseen yksityiseen.
            
         
               2)
            
            
               Perustamissopimuksen 93 artiklan 3 kohdan viimeistä virkettä on tulkittava siten, että siinä määrättyä kieltoa sovelletaan veroon ainoastaan, jos kyseisen veron tuoton ja kyseessä olevan tukitoimenpiteen välillä on varojen osoittamista koskeva sitova yhteys. Ne seikat, että tuki myönnetään verovapautuksen muodossa tai että kyseisen vapautuksen johdosta menetetyt tulot kompensoidaan jäsenvaltion talousarvion arvioimisesta johtuvien tarpeiden vuoksi korottamalla veroa, eivät yksinään ole riittäviä edellä mainitun yhteyden luomiseksi.
            
         
      (1)  EYVL C 169, 13.7.2002.